നേച്ചര് പ്രൊട്ടക്ഷന് കൗണ്സില് പുനരുപയോഗദിനാചരണം നടത്തി ചാത്തന്നൂര്: നേച്ചര് പ്രൊട്ടക്ഷന് കൗണ്സില് ഓഫ് കേരളയുടെ നേതൃത്വത്തില് ഹരിതോത്സവവും ,പുനരുപയോഗ ദിനാചരണ ചടങ്ങും സംഘടിപ്പിച്ചു. മുന് എംഎല്എ എ.യുനുസ്കുഞ്ഞ് ഉദ്ഘാടനം ചെയ്തു. ഓരോ ദിനങ്ങളും ഹരിതശോഭയേകാന് പരിസ്ഥിതി സംരക്ഷണത്തിനായി കുട്ടികളെ പങ്കെടുപ്പിച്ച് ബോധവത്ക്കരണപരിപാടികള് നടത്തണമെന്ന് ഉദ്ഘാടകന് പറഞ്ഞു. പുനരുപയോഗ വസ്തുക്കള് മാത്രമെ നമ്മള് ഉപയോഗിക്കാവൂ എന്ന സന്ദേശമുയര്ത്തി പരിസ്ഥിതി പഠനം ലഭ്യമാക്കാന് നമുക്ക് കഴിയണമെന്നും അദേഹം പറഞ്ഞു. ഇത്തിക്കര ബ്ലോക്ക് പഞ്ചായത്ത് പ്രസിഡന്റ് എന്.സദാനന്ദന് പിള്ള അധ്യക്ഷത വഹിച്ചു. ചടങ്ങില് സംഘടനാ പ്രസിഡന്റ് പി.ഹരികൃഷ്ണന്, സെക്രട്ടറി എച്ച്.സതീശ് ചന്ദ്രന് കണ്വീനറ മാരായ ആര്.രജിത്.കെ.ഉണ്ണിക്കൃഷണന്, ബിനു സുനില് ജി.എസ്.സുജിത ജിജിമോള്.ആര്.അജിത ബി.സതീശന് തുടങ്ങിയവര് പ്രസംഗിച്ചു.